**לכבוד**

**עיריית קרית אונו**

**א.ג.נ,**

**התחייבות לשמירת על סודיות, שמירה על זכויות ואבטחת מידע**

אנו הח"מ נושא ת.ז. מס' ו נושא ת.ז. מס' , בעלי הזכות להתחייב בשם ח.פ./עוסק מורשה מס' (להלן: **"נותן השירות"**) מאשרים מתחייבים ומצהירים בזאת כדלקמן:

1. ידוע לנו, כי נותן השירות התקשר עם עיריית קרית אונו (להלן: **"העירייה"**) בהסכם למתן שירות (להלן: **"השירות"**).
2. במסגרת ההסכם ולצורך מתן השירות, נדרש נותן השירות לקבל מהעירייה מידע בכתב, בע"פ או בכל צורה אחרת (כולל במדיה מגנטית) לרבות אך לא רק תוכניות, תשריטים, קבצי מדיה, שרטוטים, צילומים, דו"חות, מפרטים, בין שמצויין כי הוא סודי ובין אם לאו, הקשור או הנוגע בדרך כלשהי לעירייה ו/או לפעילותה ו/או למידע של צדדים שלישיים המצוי בידי העירייה (להלן: **"המידע"**).
3. עם חתימתו על מסמך זה, מצהיר ומאשר נותן השירות, כי העירייה הינה הבעלים הבלעדי של המידע, וכי המידע היה והינו רכושה הבלעדי של העירייה ואין בהעברת המידע לנותן השירות כדי להעניק לו זכות ו/או רישיון ו/או הטבה ו/או זכות תביעה כלשהם ביחס למידע, וכי המידע נמסר לו לצורך מתן השירות בלבד.
4. נותן השירות מצהיר ומאשר, כי ידוע לו שהמידע אשר ימסר לו ו/או תנתן לו גישה אליו נועד אך ורק לצורך מתן השירות, וכי לא ישתמש במידע לכל צורך שהוא, בין במישרין ובין בעקיפין ולא יהיה רשאי להעביר את המידע לכל גורם שהוא ללא קבלת אישור מראש ובכתב מאת העירייה. בנוסף מתחייב נותן השירות שלא לעשות כל שימוש ו/או תועלת במידע, בין במישרין ובין בעקיפין, בין בעצמו ובין באמצעות ו/או בסיוע צד שלישי אחר, אלא לצורך מתן השירות לעירייה.
5. עוד מאשר ומתחייב נותן השירות, כי יגן וישמור על המידע בסודיות קפדנית ומוחלטת, ולא יגלה ו/או יעביר ו/או ימסור ו/או יתאר ו/או יפרסם ו/או יחשוף בדרך אחרת את המידע, או כל חלק ממנו, באופן ישיר או עקיף, לכל גוף או אדם או בפניו. לצורך כך, מתחייב נותן השירות לנקוט בכל האמצעים הנחוצים והדרושים לשם שמירה קפדנית ומוחלטת של המידע וההגנה עליו, ועל זכויות העירייה ו/או צדדים שלישיים הקשורים עמה במידע, ולספק לעירייה, מעת לעת ועל פי דרישה, אישור לגבי אבטחת המידע ו/או המחשב ו/או מאגר הנתונים המצוי אצל נותן השירות ועמידה בכל דרישות האבטחה המקובלות.
6. נותן השירות מתחייב, כי האמור במסמך זה ביחס למידע יחול גם ביחס להעתקים או תוצרים של מידע שיערכו על-ידי נותן השירות או מטעמו המכילים או נוצרו כתוצאה ממידע שנמסרו לו לצורך מתן השירות.
7. התחייבויות נותן השירות לשמירת סודיות לא תחול על:
8. מידע שנותן השירות יוכיח שהיה ידוע לו קודם לגילויו על ידי העירייה ובלבד שמיד עם גילוי המידע ימסור נותן השירות לידיעת העירייה את עובדת היות המידע האמור מצוי בחזקתו עוד קודם לכן, ויציג בכתב העובדות המאששות טענה כאמור.
9. מידע הנדרש לגילוי על פי כל דין לרשות מוסמכת, ובלבד שתינתן לעירייה הודעה מוקדמת במועד המוקדם האפשרי לצורך התגוננות מפני גילוי כאמור.
10. מבלי לגרוע מכל האמור לעיל, מובהר ומוסכם בזאת כי נותן השירות יהיה רשאי לגלות ולחשוף את המידע לעובדיו ו/או למועסקים על דיו בקשר עם השירות על בסיס "צריך לדעת" (Need To Know) זאת רק לאחר קבלת אישור מראש ובכתב מאת העירייה ולאחר שכל אחד מעובדיו ו/או מי מטעמו אשר תהיה לו גישה ו/או חשיפה כלשהי למידע ו/או אשר המידע כאמור יובא לידיעתו, יהיה מחויב כלפי העירייה באופן אישי, ויחתום על כתב התחייבות לשמירת סודיות הדומה בנוסחו להתחייבות זו (בשינויים המחויבים), על פיו יתחייב, בין היתר, לא לגלות את המידע ולא להשתמש בו לכל צורך זולת לצורך מתן השירות, ואשר יימסר לממונה על אבטחת מידע בעירייה. נותן השירות מצהיר ומאשר בזאת, כי אין בהחתמת כל עובד מעובדיו ו/או מי מטעמו על כתב התחייבות כאמור, כדי לשחרר אותו מהתחייבויותיו וחובותיו על פי הסכם זה, וכי הוא יחוב כלפי העירייה ביחד ולחוד עם כל עובד ו/או מי מטעמו בכל מקרה של הפרת חובת הסודיות.
11. נותן השירות מתחייב בזה מפורשות, כי עם השלמת השירות או עם דרישתה הראשונה של העירייה, לפי המוקדם, הוא יחזיר לעירייה את כל המידע שנמסר לו, כל העתק ממנו, וכן כל חומר ו/או מסמך ו/או קובץ ו/או תשריט ו/או תרשים אשר מכיל ו/או מגלם בתוכו את המידע בדרך כלשהי - לרבות ומבלי לגרוע, דיסקים, דיסקטים, סיכומים, מזכרים ורישומים שנערכו על ידי נותן השירות או על ידי מי מטעמו, וכי לא ימחק ו/או לא ישמור ברשותו, בין במישרין ובין בעקיפין, כל חומר ומסמכים כאמור, לרבות העתקים שלהם.
12. למען הסר ספק מובהר ומוסכם בזאת, כי כל הנאה, הכנסה, תועלת, וכד', בין במישרין ובין בעקיפין, אשר יופקו על ידי נותן השירות, עובדיו, יועציו מטעמו או כל גוף הקשור בו או מי מעובדיו או יועציו, עקב חשיפת המידע או השימוש בו שלא על פי הוראות הסכם זה יהיו שייכים אך ורק לעירייה.
13. נותן השירות מצהיר ומאשר בזה, כי ידוע לו שכל הפרה על ידו ו/או על ידי מי מעובדיו, יועציו או מי מטעמו של ההתחייבויות הכלולות במסמך זה, תגרום לעירייה נזק חמור העלול להיות בלתי הפיך, בלתי ניתן לפיצוי כספי ו/או שאין די לגביו בפיצוי כספי, ועל כן מסכים נותן השירות, באופן מפורש להוצאת צווי מניעה או סעדים מתאימים אחרים, בין סופיים ובין צווי או סעדי ביניים ע"י בית המשפט שיהיה מוסמך לדון בענין - וזאת מבלי לגרוע מסעדים נוספים ו/או אחרים העומדים לזכותה של העירייה.
14. נותן השירות מתחייב כי בכל הקשור לשימוש במידע הוא יפעל על-פי חוקי מדינת ישראל ובכלל זה על-פי הוראות חוק הגנת הפרטיות התשמ"א – 1981 וחוק זכות יוצרים התשס"ח - 2007, וכי הוא מחזיק ברשיון על-פי דין לעשות שימוש בתוכנות הנדרשות לו לצורך עיבוד המידע.
15. נותן השירות מאשר בזאת, כי התחייבות זאת הינה בלתי חוזרת וכי ידוע לו שבהסתמך עליה תמסור לו העירייה מידע לצורך מתן השירות.

ולראייה באנו על החתום ביום :

 **\_\_\_\_\_\_\_\_\_\_\_\_\_\_\_\_\_\_**

 **שם תפקיד חתימה**

**\_\_\_\_\_\_\_\_\_\_\_\_\_\_\_\_\_**

 **שם תפקיד חתימה**